ปตท.ต่อสัญญาเกียรติธนาฯอีก120ล้าน
ปตท.ต่อสัญญาบริการขนส่ง NGV (ขอนแก่น) กับเกียรติธนาขนส่ง ออกไปอีก 5 เดือน มูลค่าบริการขนส่งกว่า120 ล้านบาท
4 มิ.ย. 2553

ปตท.ต่อสัญญาบริการขนส่ง NGV (ขอนแก่น) กับเกียรติธนาขนส่ง ออกไปอีก 5 เดือน มูลค่าบริการขนส่งกว่า120 ล้านบาท
บริษัท เกียรติธนาขนส่ง (KIAT) แจ้งว่า  บริษัทปตท.ได้ต่อสัญญาบริการขนส่ง NGV (ขอนแก่น) ออกไปอีก 5 เดือนหลังจากครบสัญญาในเดือนพฤษภาคมที่ผ่านมา เป็นวันที่ 31 ตุลาคม 2553 โดยมีมูลค่าบริการขนส่งประมาณ 120 ล้านบาท ที่ผ่านมาราคาหุ้นเกียรติธนาขนส่งปรับตัวขึ้นมาแรงรวดเดียว เกือบเท่าตัว จากที่เคยเคลื่อนไหวแถวๆ 6 บาท ขึ้นมาปิดที่13.10บาทเมื่อวันที่ 3 มิ.ย.ที่ผ่านมา หลังได้รับงานจากปตท.มามากขึ้น ทำให้แนวโน้มผลการดำเนินงานในไตรมาส 2 จะดีขึ้นมาก  ขณะที่ไตรมาสแรกปีนี้มีกำไรสุทธิ 36  ล้านบาทเพิ่มขึ้นจากกำไรสุทธิ 19 ล้านบาทในช่วงเดียวกันปีก่อน